# Γεώργιος Παπανδρέου (νεότερος)

### Από τη Βικιπαίδεια, την ελεύθερη εγκυκλοπαίδεια

Γεώργιος Παπανδρέου

Ο Γιώργος Παπανδρέου (Γεώργιος Α. Παπανδρέου) (16 Ιουνίου 1952 - ) είναι Έλληνας πολιτικός, πρόεδρος του ΠΑ.ΣΟ.Κ..

## [Επεξεργασία] Βιογραφία

Γεννήθηκε το 1952 στο Σαιντ Πωλ (St Paul) της Μιννεσότα (Minnesota), Η.Π.Α., όπου ο πατέρας του, ο μετέπειτα πρωθυπουργός Ανδρέας Παπανδρέου, κατείχε πανεπιστημιακή έδρα. Είναι επίσης εγγονός του πρώην πρωθυπουργού Γεωργίου Παπανδρέου. Γενέτειρα της οικογενείας Παπανδρέου είναι το Καλέντζι της Αχαΐας.

Σπούδασε κοινωνιολογία στο Amherst College στη Μασσαχουσέττη (Massachusetts), ΗΠΑ, την περίοδο 1970-1975, πήρε μεταπτυχιακό δίπλωμα στην κοινωνιολογία της ανάπτυξης στο London School of Economics, Ηνωμένο Βασίλειο (1975-1977). Έχει πραγματοποιήσει μεταπτυχιακές σπουδές στη Στοκχόλμη και παρακολούθησε μεταπτυχιακά μαθήματα στο Κέντρο Διεθνών Σχέσεων στο αμερικανικό πανεπιστήμιο Χάρβαρντ. Έχει ζήσει και εργαστεί σε διάφορες χώρες (Η.Π.Α., Σουηδία, Καναδάς). Μιλάει αγγλικά και σουηδικά.

Είναι παντρεμένος με την Άντα Παπαπάνου και έχει δύο παιδιά, τον Ανδρέα (γενν. 1982) και τη Μαργαρίτα-Έλενα (γενν. 1990).

## [Επεξεργασία] Πολιτική σταδιοδρομία

Εκλέγεται από το 1981 έως το 1996 βουλευτής με το ψηφοδέλτιο του ΠΑΣΟΚ στην Αχαΐα και έκτοτε στην Α' Περιφέρεια της Αθήνας.

### [Επεξεργασία] Βουλευτικές θητείες

- Βουλευτής Αχαΐας (1981-1996)
- Βουλευτής Α' Αθήνας (1996-2004)
- Βουλευτής Α' Θεσσαλονίκης (Μάρτιος 2004)

### [Επεξεργασία] Υπουργικές θητείες

- Υφυπουργός Πολιτισμού (Ιούλιος 1985 - Φεβρουάριος 1987)
- Υπουργός Εθνικής Παιδείας και Θρησκευμάτων (1988 - 1989)
- Υφυπουργός Εξωτερικών (Οκτώβριος 1993 - Ιούλιος 1994)
- Υπουργός Εθνικής Παιδείας και Θρησκευμάτων (Ιούλιος 1994 - Σεπτέμβριος 1996)
- Αναπληρωτής Υπουργός Εξωτερικών (Σεπτέμβριος 1996 - Φεβρουάριος 1999)
- Υπουργός Εξωτερικών (Φεβρουάριος 1999 - Φεβρουάριος 2004)

Είναι μέλος του ΔΣ του Ιδρύματος Μεσογειακών Μελετών, αντιπρόεδρος του Κέντρου Μελετών και Αυτομόρφωσης, ιδρυτικό μέλος του Helsinki Citizen Assembly και της Πρωτοβουλίας για τη Συνεργασία στα Βαλκάνια.

## [Επεξεργασία] Κρίσεις

Ως υπουργός Εξωτερικών δραστηριοποιήθηκε στην προσέγγιση και στην επίλυση των διαφορών ανάμεσα στην Ελλάδα και την Τουρκία και πήρε πολλές ειρηνευτικές πρωτοβουλίες παγκόσμια όπως η προώθηση της ιδέας της Ολυμπιακής Εκεχειρίας.

Στις 8 Φεβρουαρίου 2004 εξελέγη πρόεδρος του ΠΑΣΟΚ μετά από ψηφοφορία, στην οποία συμμετείχαν περισσότεροι από 1.000.000 πολίτες, μέλη και μη του ΠΑΣΟΚ, όντας ο μοναδικός υποψήφιος, και προσπάθησε να προωθήσει την ανασυγκρότηση του ΠΑΣΟΚ σε όλα τα επίπεδα. Η ανασυγκρότηση προσέκρουσε σε μια σειρά αντιδράσεων από τους ενδοκομματικούς μηχανισμούς και, παρασκηνιακά τουλάχιστον, ο Γιώργος Παπανδρέου αμφισβητήθηκε από διάφορες 'σχολές στελεχών' άλλοτε για μια ήπια στάση απέναντι στους μηχανισμούς άλλοτε για ολιγωρία στον καθορισμό του πολιτικού στίγματος και άλλοτε για χαμηλών τόνων αντιπολίτευση. Οι υποστηρικτές της πολιτικής του προσέγγισης αναδεικνύουν το νέο πολιτικό ήθος που φέρνει στην ελληνική πολιτική σκηνή ενώ οι επικριτές αυτής της προσέγγισης βρίσκουν πως το ήθος αυτό δεν βρίσκει αποδέκτη στην ελληνική κοινωνία και είναι εν δυνάμει επικίνδυνο για το ΠΑΣΟΚ.

Πρόσφατα οι ευρωπαίοι σοσιαλιστές ηγέτες του εμπιστεύθηκαν την θέση του προέδρου της Σοσιαλιστικής Διεθνούς, μια θέση ιδιαίτερα τιμητική για τον ίδιο και την χώρα.

## [Επεξεργασία] Αλλες Ιστοσελίδες

- Προσωπική ιστοσελίδα

Πρόεδροι του ΠΑΣΟΚ

Ανδρέας Παπανδρέου | Κωνσταντίνος Σημίτης | Γεώργιος Παπανδρέου

Ανακτήθηκε από "http://el.wikipedia.org../../../%CE%B3/%CE%B5/%CF%8E/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A0%CE%B1%CF%80%CE%B1%CE%BD%CE%B4%CF%81%CE%AD%CE%BF%CF%85_%28%CE%BD%CE%B5%CF%8C%CF%84%CE%B5%CF%81%CE%BF%CF%82%29_ed45.html"

Κατηγορίες: Έλληνες πολιτικοί | Γεννήσεις το 1952 | Αχαιοί πολιτικοί | Υπουργοί Πολιτισμού της Ελλάδας | Υπουργοί Εξωτερικών της Ελλάδας | Υπουργοί Παιδείας της Ελλάδας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Français
- 日本語
- Lietuvių
- Nederlands
- Polski
- Русский